Талес из Милета

Талес из Милета је, слажу се историчари, први грчки филозоф, научник и математичар, иако је по занимању био инжењерске струке. Нажалост, није сачувано ништа од његових писаних дела, тако да је тешко бити потпуно сигуран у његове математичке закључке. Његова су писана дела била изгубљена већ у Аристотелово доба, који није имао увиђај у Талесова дела. Ипак, многи грчки филозофи су оставили трага о Талесу и његовом раду. Изрекао је многе тврдње, које је и доказао, његова метода решавања и постављања проблема била је револуционарна за оно време. Талес је и једини филозоф пре Сократа који је уврштен међу Седам античких мудраца. Забележено је да је Талес предвидео помрачину сунца 585 год. пр. Кр. Предвиђање помрачине месеца онда је било уобичајено, али је било тешко изрећи када ће бити помрачина сунца, будући да се та појава није могла видети са свих делова на Земљи.

Постоји неколико каснијих записа о томе како је Талес израчунао висину пирамида. Чекао је тренутак када ће сенка свих предмета (нпр. штапа којег је забио у песак крај пирамиде) бити једнака њиховој висини. То је онда применио и на пирамиду и преко сенке израчунао њену висину.

Ипак, оно најважније што му математичари приписују, је чињеница да је Талес први дао логичке темеље доказивању теорема. Другим речима, Талес је први нагласио да није довољно само опажати појаве, већ их и доказати.

У многим књигама о повести математике приписују му се ове теореме из геометрије:

* Пречник дели круг на два једнака дела.
* Углови на основици једнакокраког троугла су једнаки.
* Углови измеĎу две праве које се секу су једнаки ( унакрсни)
* Два су троугла су подударна ако имају једнака два угла и једну страницу.
* Угао над пречником је прав угао.

Неки историчари кажу да је Талес, који је учио геометрију од Египћана, први на кружници описао да је угао над полукружницом прав, и да је у част том открићу боговима жртвовао вола. Други извори говоре да је Питагора био тај који је жртвовао вола када је доказао тзв. Питагорину теорему.

Талес је такође својим математичким опажањима дао допринос и наутици. Између осталог, нашао је методу како израчунати удаљеност бродова од обале.

Занимљиво је да постоје многе приче како је Талес био у животу врло вешт за све послове, а с друге стране и непоправљиви сањар. Аристотел, на примјер, спомиње причу како је Талес био вешт у закључивању да ће следеће сезоне маслине у Грчкој добро уродити плодом. И није остао само на речима, већ је након тог свог закључка купио све пресе за пресовање маслина у околини и тако се обогатио када су сељаци након бербе морали пресовати маслине за уље. Платон спомиње причу како је једне ноћи Талес пешачио проматрајући небо. Не гледајући у небо и не пазећи куда стаје, пао је у канал. Згодна млада служавка му је помогла изаћи из канала и рекла му: "Како очекујеш да ћеш разумети шта се догађа горе не небу када не видиш ни шта ти је под ногама?!". Ово је веројатно прва записана шала на рачун растресених професора...

Рад припремио

Радован Мијиловић

ученк осмог разреда